SET ปิดวูบ 30 จุดตามตปท. หวั่น ECB ลดดบ.กดดันนลท.ทิ้งสินทรัพย์เสี่ยง-ลุ้นพรุ่งนี้รีบาวด์
SET ปิดวูบ 30 จุดตามตปท. หวั่น ECB ลดดบ.กดดันนลท.ทิ้งสินทรัพย์เสี่ยง-ลุ้นพรุ่งนี้รีบาวด์
28 ม.ค. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,468.51 จุด ลดลง 29.62 จุด (-1.98%) มูลค่าการซื้อขาย 92,614.64 ล้านบาท
10 หุ้นกดดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ ตลาดหุ้นเอเชียปรับลงตามดาวโจนส์ เช่นเดียวกับตลาดยุโรปเทรดบ่ายนี้ติดลบ หลังผลการประชุมธนาคารกลางสหรัฐฯ (เฟด) ไม่มีเรื่องเซอร์ไพรส์ และยังกังวลการฟื้นตัวเศรษฐกิจสหรัฐอันเป็นผลมาจากการแพร่ระบาดไวรัสโควิด-19 ประกอบกับมีกระแสข่าวว่าธนาคารกลางยุโรป (ECB) จะปรับลดอัตราดอกเบี้ย ส่งผลให้นักลงทุนเกิดความกังวลและขายสินทรัพย์ต่าง ๆ ออกมา ยกเว้นพันธบัตร
อย่างไรก็ดี ตลาดฯยังได้แรงหนุนจากหุ้นที่ได้ประโยชน์จากการนำกัญชา-กัญชงไปใช้ในการต่อยอดธุรกิจ
ทั้งนี้ มองว่าตลาดวันนี้เป็นลักษณะ Panic ดังนั้นแนวโน้มวันพรุ่งนี้มีโอาสรีบาวด์ได้หลังจากปรับตัวลงไปมากวันนี้ โดยให้จับตาทิศทางตลาดสหรัฐฯจะรีบาวด์หรือไม่
พร้อมให้กรอบการแกว่งที่ 1,460-1,490 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA มูลค่าการซื้อขาย 5,256.69 ล้านบาท ปิดที่ 63.50 บาท ลดลง 4.75 บาท
SCC มูลค่าการซื้อขาย 3,042.13 ล้านบาท ปิดที่ 381.00 บาท ลดลง 11.00 บาท
PTT มูลค่าการซื้อขาย 3,038.97 ล้านบาท ปิดที่ 38.50 บาท ลดลง 0.75 บาท
KBANK มูลค่าการซื้อขาย 2,908.69 ล้านบาท ปิดที่ 122.50 บาท ลดลง 3.00 บาท
GPSC มูลค่าการซื้อขาย 2,882.58 ล้านบาท ปิดที่ 78.00 บาท ลดลง 3.50 บาท